# data[].attributes.headline
ท่องเที่ยวเกาะล้าน จ.ชลบุรี

# data[].attributes.subject
ท่องเที่ยวเกาะล้าน จ.ชลบุรี

# data[].attributes.body
สิ่งที่ประทับใจ ท้องทะเลอันสวยงามหาดทรายสีขาวสะอาด และท้องทะเลใสสีคราม มีแนวปะการังที่สมบูรณ์ อาหารทะเลสดๆ คลื่นทะเล เย็นสบายเหมาะกับการพักผ่อนค่ะ
เกาะล้าน
เกาะล้าน อยู่ทางทิศตะวันตกของเมืองพัทยา จากชายหาดเมืองพัทยาจะสามารถมองเห็นเกาะล้านได้ชัดเจน เพราะอยู่ห่างจากฝั่งออกไปเพียงประมาณ 7.5 กิโลเมตร การเดินทางโดยทางเรือเร็ว ใช้เวลาเดินทางประมาณ 15 นาที และเรือโดยสารประมาณ 40 นาที หมู่เกาะล้านแต่เดิมเป็นที่รู้จักในหมู่นักท่องเที่ยวต่างชาติ ในนามว่า “หมู่เกาะปะการัง” (Coral Islands) เพราะอุดมไปด้วยปะการังนานาชนิด เป็นแหล่งปะการังที่สมบูรณ์แห่งหนึ่งของประเทศและใกล้กรุงเทพฯ มากที่สุด โดยมีเกาะครกและเกาะสากเป็นบริวาร

# data[].attributes.headline
ท่องเที่ยวภูกระดึง จ. เลย

# data[].attributes.subject
ท่องเที่ยวภูกระดึง จ. เลย

# data[].attributes.body
สิ่งที่ประทับใจ ธรรมชาติที่สวยงามแห่งอุทยานแห่งชาติภูกระดึง ระยะทางอันแสนเหนื่อย และมีความสุขการเดินเท้าขึ้นภูกระดึง ถือว่าเป็นความท้าทาย ความเหนื่อย แต่ประทับใจ ความสวยงามของธรรมชาติที่หาจากที่ไหนไม่ได้ ครั้งหนึ่งในชีวิต เราคือพิชิตภูกระดึง
ภูกระดึง
ตามตำนานภูกระดึงนั้น มีเรื่องเล่าว่า มีพรานผู้หนึ่งตามล่ากระทิงโทน ขึ้นไปจนถึงบนยอดเขาลูกหนึ่งในเขตตำบลศรีฐาน ได้พบพื้นที่บนยอดเขาราบเรียบและกว้างใหญ่มากเป็นทุ่งหญ้าสลับกับป่าสน มีต้นไม้ขึ้นอยู่อย่างเรียงรายเป็นระเบียบ และยังเต็มไปด้วยสัตว์ป่านานาชนิด เช่น ช้างป่า ฝูงกระทิง เก้ง กวาง ซึ่งหากินอยู่เป็นฝูง ๆ ไม่ตระหนกตื่นกลัวนายพราน เนื่องจากไม่เคยเห็นคนมาก่อน นับจากนั้นมา ภูกระดึงก็เริ่มเปิดตัวเองสู่สายตาชาวโลก
ภูกระดึงซึ่งธรรมชาติได้ปิดซ่อนเร้นมานานก็ถูกเปิดเผยให้มนุษย์รู้จักแต่นั้นมาจากการเล่าลือกันมาแต่โบราณว่า มีผู้ได้ยินเสียงระฆังของพระอินทร์ที่อยู่บนเขานี้ดังนั้นจึงให้ชื่อว่า ภูกระดึง หรือ ภูกะดึง เพราะคำว่า “ภู” หมายถึง ภูเขา และ “กระดึง” มาจาก “กระดิ่ง” ภาษาพื้นเมืองจังหวัดเลยแปลว่า “ระฆังใหญ่”นอกจากนี้เมื่อขึ้นไปบนยอดเขาบางส่วนหากเดินหนักๆ หรือใช้ไม้กระทุ้งก็จะมีเสียงก้องคล้ายระฆัง ซึ่งเกิดจากโพรงข้างใต้ จึงได้รับขนานนามว่า “ภูกระดึง”

# data[].attributes.headline
ท่องเที่ยวพระมหาเจดีย์ชัยมงคล จ. ร้อยเอ็ด

# data[].attributes.subject
ท่องเที่ยวพระมหาเจดีย์ชัยมงคล จ. ร้อยเอ็ด

# data[].attributes.body
สิ่งที่ประทับใจ เป็นมหาเจดีย์ขนาดใหญ่ สงบร่มเย็น ซุ้มประตูเจดีย์ก่อด้วยอิฐที่สวยงาม บริเวณภายในเจดีย์ ห้องโถงกว้าง มีพระพุทธรูปประดิษฐานอยู่ตรงกลาง สามารถกราบนมัสการได้ บนยอดเจดีย์วิวทิวทัศน์สวยงามค่ะ
พระมหาเจดีย์ชัยมงคล
ตั้งอยู่บริเวณวัดผาน้ำทิพย์เทพประสิทธิ์วรารามตำบลผาน้ำย้อยอำเภอหนองพอกจังหวัดร้อยเอ็ด มีลักษณะ เป็นมหาเจดีย์ขนาดใหญ่ที่วิจิตรพิสดาร ใช้ศิลปกรรมร่วมสมัยระหว่างภาคกลางและภาคอีสานเป็นการผสม กันระหว่างพระปฐมเจดีย์ และพระธาตุพนม ใช้งบประมาณก่อสร้างถึงปัจจุบันกว่า 3,000 ล้านบาท ดำเนินการสร้างโดย “พระอาจารย์ศรี มหาวิโร” ซึ่งเป็นศิษย์ พระอาจารย์มั่น ภูริทัตโต พระมหาเจดีย์ชัยมงคล ออกแบบโดยกรมศิลปากรเป็นสีขาวตกแต่งลวดลาย ตระการตาด้วยสีทอง เหลือง อร่าม รายล้อมด้วยเจดีย์องค์เล็กทั้ง 8 ทิศ สร้างในเนื้อที่ 101 ไร่ กว้าง 101 เมตร ยาว 101 เมตร ความสูง 101 เมตร รวมยอดทองคำ เป็น 109เ มตร ใช้ทองคำหนัก 4,750 บาท หรือประมาณ 60 กิโลกรัม ภายในองค์พระมหา เจดีย์เหมือนอยู่บน วิมานแดนสวรรค์

# data[].attributes.headline
ท่องเที่ยวแก่งคุดคู้ จ. เลย

# data[].attributes.subject
ท่องเที่ยวแก่งคุดคู้ จ. เลย

# data[].attributes.body
สิ่งที่ประทับใจ บรรยากาศดีมาก เวลาน้ำลงจะมีหาดทรายให้ได้เดินชมธรรมชาติ เดินเล่นริมโขง มีอาหารและสินค้าท้องถิ่นให้เลือกซื้อเลือกซิมตามอัธยาศัยค่ะ
แก่งคุดคู้
แก่งคุดคู้ตั้งอยู่ในอำเภอเชียงคาน มีอาณาบริเวณกว้างใหญ่กินพื้นที่ตั้งแต่ริมฝั่งโขงของไทยไปจรดยังฝั่งลาว เป็นแก่งที่มีแนวก้อนหินขนาดใหญ่ทอดตัวอยู่ในใต้ลำน้ำโขงซึ่งหินเหล่านี้ถูกสายน้ำกัดเซาะจนมีรูปร่างแตกต่างกันไปนานมาแล้วมีนายพรานชาวลาวคนหนึ่งมีนามว่าตาจึ่งดึง เขามีรูปร่างใหญ่โตและมีจมูกสีแดง มีความเชี่ยวชาญในการล่าสัตว์บกและสัตว์น้ำเป็นอย่างมาก วันหนึ่งในขณะที่เขากำลังหาปลาอยู่ริมแม่น้ำโขงได้เห็นควายตัวใหญ่มากินน้ำอยู่ในฝั่งตรงข้าม เขาจึงอยากกินเนื้อควายขึ้นมา เขาจึงซุ่มดักยิงควายตัวนั้นอยู่ที่พุ่มไม้ริมน้ำ ขณะนั้นเองมีเรือสินค้าแล่นผ่านมา ควายตกใจเรือจึงหนีกลับขึ้นเขาไป ภูเขาลูกนั้นชาวบ้านจึงเรียกกันว่า "ภูควายเงิน" ส่วนนายพรานที่ยิงพลาดเป้าก็เกิดความโกรธจึงยิงปืนใส่ภูเขาอีกลูกเพื่อระบายความโกรธ ด้วยความแรงของกระสุนปืนทำให้ยอดภูเขาลูกที่โดนยิงนั้นแหว่งไป ชาวบ้านจึงเรียกภูเขาลูกนั้นว่า "ผาแบ่น" ต่อมานายพรานจึงหาวิธีที่จะทำให้เรือสินค้าไม่รบกวนการล่าสัตว์ของเขาโดยการคิดจะเอาก้อนหินมาขวางลำน้ำเอาไว้ ขณะนั้นเณรน้อยเห็นเข้าจึงคิดว่าถ้าหากนายพรานทำสำเร็จจะทำให้เกิดความเดือดร้อนให้กับคนและสัตว์ที่อาศัยแม่น้ำโขงในการดำรงชีพและขวางทางสัญจรไปมา จึงออกอุบายให้นายพรานหาไม้ไผ่มาทำเป็นคานแบกหามเพื่อแบกก้อนหินได้ทีละเยอะๆ นายพรานหลงเชื่อจึงทำตาม โดยในขณะที่เขาหาบก้อนหินไปนั้นไม้คานเกิดหัก ความคมของไม้ไผ่จึงได้บาดคอนายพรานจนถึงแก่ความตายในท่านอนคุดคู้อยู่ในบริเวณที่เขาน้ำก้อนหินมากั้นน้ำไว้ จึงเป็นที่มาของชื่อแก่งคุดคู้มาจนถึงทุกวันนี้

# data[].attributes.headline
ท่องเที่ยวเชียงคาน จ. เลย

# data[].attributes.subject
ท่องเที่ยวเชียงคาน จ. เลย

# data[].attributes.body
ประทับใจบ้านเรือนเก่า ๆ ที่ยังคงรักษาไว้ ริมโขงตอนเย็น ๆ สวยงามมาก อาหารอร่อย มีข้าวเปียกเส้น และได้ตักบาตรข้าวเหนียว นั่งหน้าที่พัก บรรยากาศดีมากค่ะ
เชียงคาน
เชียงคานเป็นเมืองที่มีความหลากหลายและดำรงอยู่ของวัฒนธรรมที่รับมาจากเพื่อนบ้านที่น่ารักของประเทศเราประเทศหนึ่งนั้นคือประเทศลาว อันมีประวัติศาสตร์ที่สัมพันธ์กันกับเมืองเล็ก ๆ แห่งนี้อย่างยาวนาน ประวัติความเป็นมาของเมืองเชียงคานเดิมตั้งอยู่ที่เมืองชะนะคาม ประเทศลาว ซึ่งสร้างโดยขุนคาน โอรสของขุนคัวแห่งอาณาจักรล้านช้าง เมื่อประมาณ พ.ศ. 1400 ต่อมาประมาณ พ.ศ. 2250 อาณาจักรล้านช้างแยกออกเป็นสองอาณาจักร คือ อาณาจักรหลวงพระบาง ซึ่งมีพระเจ้ากีสราชเป็นกษัตริย์ และอาณาจักรเวียงจันทน์ ซึ่งมีพระเจ้าไชยองค์เว้เป็นกษัตริย์ โดยกำหนดอาณาเขตให้ดินแดนเหนือแม่น้ำเหืองขึ้นไปเป็นอาณาเขตหลวงพระบาง และใต้แม่น้ำเหืองลงมาเป็นอาณาเขตเวียงจันทน์ ต่อมาทางหลวงพระบางได้สร้างเมืองปากเหืองซึ่งอยู่ฝั่งขวาของแม่น้ำโขงเป็นเมืองหน้าด่านและทางเวียงจันทน์ได้ตั้งเมืองเชียงคาน